# Projecte: Borsa de treball (III)

Dissenyarem un web que emuli una borsa de treball. El web ha de ser, simplement, **funcional**. La part de disseny i d’accés al web es desenvoluparà a M09.

Després de realitzar les funcionalitats d’usuaris i empreses, queden unes últimes funcionalitats per acabar de donar forma a la borsa de treball.

Per una banda, cal implementar el buscador d’ofertes laborals. A la pàgina principal del web, on tenim els enllaços per a fer login i registrar-se, es mostraran les últimes 10 ofertes registrades a la borsa. Aquestes ofertes es carregaran per AJAX.

Afegirem també un input per a fer cerques per paraules. Es podran escriure tantes paraules clau com es vulgui, i al prémer *intro* es farà la consulta a BBDD per AJAX, retornant les ofertes que continguin les paraules clau al títol, a la descripció o al perfil laboral, fins a un màxim de 20.

**TROBAREU AL MOODLE UN SCRIPT QUE GENERA LA CONSULTA SQL**

Es mostrarà la informació de la oferta laboral en format resumit: el títol de la oferta, el municipi de l’empresa i el sou. Al fer-hi click s’obrirà un popup en css (per exemple <https://codepen.io/imprakash/pen/GgNMXO>) on es mostrarà la informació de la oferta amb més detall (títol, descripció, perfil, municipi, sou).

**Podeu treballar amb jQuery o com us sigui més còmode.**